ai4bharat/Pralekha huggingface dataset:
पंतप्रधान कार्यालय
पंतप्रधानांची व्हॅटिकन शहराला भेट
परमपूज्य पोप फ्रान्सिस यांनी 30 ऑक्टोबर 2021 ला व्हॅटिकन शहरातील अपोस्टोलिक राजवाड्यात झालेल्या एका खासगी कार्यक्रमात पंतप्रधान नरेंद्र मोदी यांचे स्वागत केले.
सुमारे दोन दशकांहून अधिक कालावधीनंतर होत असलेली भारतीय पंतप्रधान आणि धर्मगुरू पोप यांची ही पहिलीच भेट आहे. जून 2000 मध्ये तत्कालीन पंतप्रधान अटल बिहारी वाजपेयी यांनी व्हॅटिकनला भेट देऊन तत्कालीन पोप परमपूज्य जॉन पॉल दुसरे यांची भेट घेतली होती. भारत आणि व्हॅटिकन यांच्यातील मैत्रीची परंपरा जुनी असून या दोन देशांमध्ये 1948 सालापासून राजनैतिक संबंध प्रस्थापित झालेले आहेत. भारतात राहणाऱ्या कॅथोलिक लोकांची संख्या आशियातील दुसऱ्या क्रमांकाची सर्वात जास्त कॅथोलिक लोकसंख्या आहे.
आजच्या भेटीदरम्यान, दोन्ही नेत्यांनी कोविड-19 महामारीमुळे निर्माण झालेली परिस्थिती आणि त्यामुळे जगभरातील लोकांना सोसाव्या लागणाऱ्या परिणामांबाबत चर्चा केली. यावेळी त्यांनी हवामान बदलामुळे समोर उभ्या ठाकलेल्या आव्हानांबद्दल देखील चर्चा केली. हवामान बदलाच्या परिणामांना तोंड देण्यासाठी भारताने केलेल्या उपाययोजनांबद्दल तसेच कोविड -19 प्रतिबंधक लसीच्या 1 अब्ज मात्रा देण्यात भारताने मिळविलेल्या सफलतेबाबत पंतप्रधानांनी पोप यांना थोडक्यात माहिती दिली. महामारीच्या काळात गरजू देशांना अनेक प्रकारे मदत केल्याबद्दल पोप यांनी भारताचे कौतुक केले.
पंतप्रधानांनी परमपूज्य पोप फ्रान्सिस यांना नजीकच्या काळात भारत भेटीवर येण्याचे निमंत्रण दिले आणि पोप यांनी ते सहर्ष स्वीकारले.
पंतप्रधान नरेंद्र मोदी यांनी या भेटीदरम्यान माननीय कार्डीनल पिएत्रो पारोलिन यांची देखील भेट घेतली.
सामाजिक न्याय आणि सबलीकरण मंत्रालय
केंद्रीय सामाजिक न्याय आणि सक्षमीकरण मंत्री विरेन्द्र कुमार यांनी तापस या ऑनलाइन पोर्टलचे केले उद्घाटन
व्यसनाधीनांकडून होणारा छळ प्रतिबंध, वयोवृद्धांची काळजी, डिमेन्शियाग्रस्तांची काळजी आणि व्यवस्थापन, तृतीयपंथीयांचे प्रश्न आणि सामाजिक संरक्षणविषयक बाबी यांचे शिक्षण विनामूल्य उपलब्ध
नवी दिल्ली, 14 ऑगस्ट 2021
केंद्रीय सामाजिक न्याय आणि सक्षमीकरण खात्याचे केंद्रीय मंत्री विरेन्द्र कुमार यांनी तापस  या उत्पादकता आणि सेवा यांचे प्रशिक्षण देणाऱ्या ऑनलाइन पोर्टलचा आरंभ केला.
राष्ट्रीय सामाजिक सुरक्षा संस्था  आणि सामाजिक न्याय व सक्षमीकरण मंत्रालय यांच्या सहयोगाने विकसित झालेल्ला पोर्टलचे उद्घाटन रामदास आठवले आणि प्रतिमा भौमिक या राज्यमंत्र्यांच्या उपस्थितीत करण्यात आला.
कोविड काळात ज्ञानार्जन आणि काम यांच्या यांच्यासाठी ऑनलाइन माध्यम अत्यावश्यक झाल्यामुळे तापस या कल्पनेला बळ मिळाले.
तापस हे पोर्टल राष्ट्रीय सामाजिक संरक्षण संस्था ,, सामाजिक न्याय आणि सक्षमीकरण मंत्रालय यांच्या सहयोगाने तयार झाले आहे. विषय तज्ञांची भाषणे , अभ्यास साहित्य आणि संबंधित इतर बाबी या पोर्टलवर आहेत. प्रत्यक्ष वर्गाला पुरवणी साहित्य म्हणून वापरता येण्याच्या दृष्टीने पोर्टल तयार करताना अध्यापनाशी कुठेही तडजोड होणार नाही याची काळजी घेण्यात आली आहे. प्रशिक्षणार्थींना प्रशिक्षणात सहभागी करून घेऊन त्यांचे ज्ञान आणि क्षमता वर्धनाच्या दृष्टीने कौशल्य विकसित करणे हा अशा प्रकारे प्रशिक्षण स्वाध्याय पोचवण्याचा मुख्य उद्देश आहे.
ज्या कोणाला एखाद्या विषयातील आपले ज्ञान वाढवण्याची इच्छा असेल त्यांना याचा वापर करता येईल. त्यासाठी कोणतेही शुल्क नाही.
व्यसनाधीनां कडून होणारा छळ , जेरीएट्रिक म्हणजे वयोवृद्धांची काळजी घेणे, डिमेन्शिया ग्रस्तांची काळजी आणि व्यवस्थापन, तृतीयपंथी व्यक्तींचे प्रश्न आणि सामाजिक संरक्षण बाबींसंबंधी सर्वंकष अभ्यास हे यातील 5 मूलभूत अभ्यासक्रम आहेत.
याबाबतीत पुढाकार घेतल्याबद्दल वीरेंद्र कुमार यांनी NISD घ्या चमूचे अभिनंदन केले. सामाजिक संरक्षणाच्या क्षेत्रात काम करणाऱ्या मोठ्या वर्गापर्यंत अध्यापन पोहोचवण्यासाठी हे ऑनलाइन माध्यम प्रभावीपणे काम करेल असेही म्हंटले आहे.
ऑनलाइन अभ्यासक्रम असल्यामुळे कोणालाही याचा वापर व्यवस्थित करण्याची मुभा आहे असेही त्यांनी नमूद केले.
तापस हे सर्वसाधारण MOOC  म्हणजे बहुसंख्यांना वापरता येणारे ऑनलाइन अभ्यासक्रमाचा मंच आहे त्यामध्ये ध्वनिचीत्रीत केलेले लेक्चर्स आणि ई-अभ्यासक्रम आहे असे सामाजिक न्याय आणि सक्षमीकरण मंत्रालयाचे सचिव आर सुब्रमण्यम यांनी स्पष्ट केले.
प्रशिक्षणार्थी आणि अभ्यासक्रमातील सहभागी व्यक्तींना एकमेकांशी संवाद साधण्याला प्रोत्साहन मिळावे मदत करण्यासाठी चर्चांसाठीचे फोरम यात समाविष्ट आहेत.
Jaydevi PS/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 253
नागरी उड्डाण मंत्रालय
नागरी विमान वाहतूक मंत्रालयाने ड्रोन आणि ड्रोन घटकांकरिता उत्पादन सलग्न प्रोत्साहन  योजनेसाठी मागवले अर्ज
वित्तीय वर्ष 2021- 2022 करिता पीएलआयसाठीच्या पात्रतेची पूर्तता करणाऱ्या कंपन्या अर्ज करु शकतात
अर्ज सादर करण्याची अतिंम तारीख 20 मे 2022 आहे
संपूर्ण वित्तीय वर्षासाठी  पीएलआय साठीच्या पात्रतेची पूर्तता केलेल्या ड्रोन आणि ड्रोन घटक उद्योगांकडून नागरी विमान वाहतूक मंत्रालयाने अर्ज मागवले आहेत.
असे उत्पादक/उद्योग आपले अर्ज https://www.civilaviation.gov.in/application-pli-scheme इथे सादर करु शकतात.
मंत्रालयाचा 4 मे 2022 रोजीचा आदेश इथे उपलब्ध आहे : https://www.civilaviation.gov.in/sites/default/files/Application%20for%20PLI%20scheme%20for%20drones%20and%20drone%20components.pdf
अर्ज सादर करण्याची अंतिम तारीख 20 मे 2022 असून 23.59 वाजेपर्यंत अर्ज सादर करता येतील. लाभार्थ्यांच्या अर्थ विषयक कागदपत्रे आणि इतर दस्तावेजांची तपशीलवार छाननी झाल्यानंतर पीएलआय लाभार्थ्यांची अंतिम यादी 30 जून 2022 पर्यंत जारी होणे अपेक्षित आहे.
यापूर्वी 20 एप्रिल 2022 रोजी, मंत्रालयाने दहा महिन्यांच्या कालावधीसाठी  पीएलआय अर्जदारांनी सादर केलेल्या अर्थ विषयक कागदपत्रांवर आधारित 14 पीएलआय लाभार्थ्यांची तात्पुरती यादी प्रकाशित केली आहे. यामध्ये पाच ड्रोन उत्पादक आणि नऊ ड्रोन घटक उत्पादकांचा समावेश आहे. 20 एप्रिल रोजीचा मंत्रालयाचा आदेश इथे उपलब्ध आहे: https://www.civilaviation.gov.in/sites/default/files/Public%20Notic.pdf
ड्रोन आणि ड्रोन घटकांसाठीच्या पीएलआय योजनेच्या पात्रता निकषांमध्ये ड्रोन कंपन्यांसाठी 2 कोटी रुपये आणि ड्रोन घटक उत्पादकांसाठी 50 लाख रुपये वार्षिक विक्री उलाढाल समाविष्ट आहे; आणि मूल्यवर्धन, विक्री उलाढालीच्या 40% पेक्षा जास्त असावे.
ड्रोन आणि ड्रोन घटकांसाठी पीएलआय योजना 30 सप्टेंबर 2021 रोजी अधिसूचित करण्यात आली. ड्रोन आणि ड्रोन घटकांसाठी पीएलआय योजना येथे आहे: https://egazette.nic.in/WriteReadData/2021/230076.pdf
पंतप्रधान कार्यालय
पंतप्रधानांकडून गोष्टी सांगण्याचे महत्त्व अधोरेखित
नवी दिल्ली, 27 सप्टेंबर 2020
पंतप्रधान नरेंद्र मोदी यांनी नुकत्याच झालेल्या मन की बात कार्यक्रमात गोष्टी सांगण्याबाबत चर्चा केली आणि याचे महत्त्व अधोरेखित केले. गोष्टींचा इतिहास हा मानवी संस्कृती इतकाच प्राचीन असल्याचे त्यांनी नमूद केले आणि जिथे आत्मा आहे तिथे कथा आहे, असे सांगितले. घरातील ज्येष्ठ सदस्यांकडून गोष्टी सांगण्याच्या परंपरेचे महत्त्व त्यांनी समजावून सांगितले. प्रवासादरम्यान अनेक बालकांशी संवाद साधायची संधी मिळाल्यावर त्यांना असे दिसून आले की या बालकांचे आयुष्य विनोदांनी खूप मोठ्या प्रमाणावर व्यापून टाकले होते मात्र, त्यांना गोष्टी या प्रकारांची फारशी माहिती नव्हती. देशातील गोष्टी सांगण्याची किंवा किस्सागोई अर्थात किस्से कथन करण्याच्या समृद्ध परंपरेबाबत पंतप्रधानांनी सांगितले की भारताने हितोपदेश आणि पंचतंत्राच्या परंपरेचे संवर्धन केले आहे, ज्या गोष्टी प्राणी, पक्षी आणि पऱ्यांच्या काल्पनिक विश्वातून ज्ञान देण्याचे काम करत असतात. कथा या धार्मिक गोष्टी सांगण्याच्या प्राचीन प्रकाराचा त्यांनी तमिळनाडू आणि केरळमधील गोष्ट आणि संगीत यांचे मिश्रण असलेल्या विल्लू पाटचे उदाहरण देत उल्लेख केला आणि कठपुतली या अतिशय सचेतनभाव असलेल्या पंरपरेबाबत सांगितले. विज्ञान आणि काल्पनिक विज्ञान यावर आधारित कथाकथनाची लोकप्रियता वाढत असल्याचे त्यांनी नमूद केले. गाथास्टोरी डॉट इन सह किस्सागोई या कला प्रकाराला चालना देणाऱ्या विविध उपक्रमांची त्यांनी प्रशंसा केली. आयआयएमचे माजी विद्यार्थी अमर व्यास चालवत असलेले गाथास्टोरी डॉट इन, वैशाली व्यवहारे देशपांडे यांनी मराठीतून सुरू केलेला उपक्रम, चेन्नईच्या श्रीविद्या वीर राघवन यांच्याकडून आपल्या संस्कृतीशी संबंधित गोष्टींना लोकप्रिय करण्यासाठी आणि त्यांचा प्रसार करण्यासाठी होणारे प्रयत्न, गीता रामानुजन यांचा कथालय डॉट ओआरजी हा उपक्रम, इंडियन स्टोरी टेलिंग नेटवर्क आणि बंगळूरुमध्ये महात्मा गांधी यांच्याशी संबंधित असलेल्या कथांबाबत जिव्हाळा असलेल्या विक्रम श्रीधर यांच्याकडून सुरू असलेले प्रयत्न यांची पंतप्रधानांनी प्रशंसा केली. पंतप्रधानांनी अपर्णा अत्रेय आणि बंगळूरु स्टोरी टेलिंग सोसायटीच्या इतर सदस्यांशी यावेळी संवाद साधला. या समूहाने यावेळी राजा कृष्णदेव राय आणि त्यांचे मंत्री तेनाली राम यांची एक गोष्ट देखील या संवादादरम्यान सांगितली. महापुरुष आणि महान स्त्री व्यक्तिमत्वांच्या आयुष्याचा प्रभाव त्यांच्या कथांच्या माध्यमातून नव्या पिढीवर निर्माण करण्यासाठी उपाय शोधण्याचे आवाहन त्यांनी गोष्टी सांगणाऱ्यांना केले. कथाकथनाची कला प्रत्येक घरात लोकप्रिय झाली पाहिजे आणि मुलांना चांगल्या गोष्टी सांगणे हा सार्वजनिक जीवनाचा एक भाग बनला पाहिजे, असे ते म्हणाले. कुटुंबातील सदस्यांनी दर आठवड्याला करुणा, संवेदनशीलता, शौर्य, त्याग, धाडस इत्यादींसारखे विषय निवडले पाहिजेत आणि प्रत्येक सदस्याने त्या विषयावर एक गोष्ट सांगितली पाहिजे.
आपला देश लवकरच आपल्या स्वातंत्र्यप्राप्तीचे 75वे वर्ष साजरे करणार आहे असे त्यांनी सांगितले आणि कथाकथनकारांनी आपल्या स्वातंत्र्य संग्रामातील प्रेरणादायी घटनांची माहिती गोष्टींच्या माध्यमातून जास्तीत जास्त लोकांपर्यंत पोहोचवावी, असे आवाहन केले. 1857 ते 1947 पासून घडलेल्या प्रत्येक मोठ्या आणि लहान घटनांची माहिती गोष्टींच्या माध्यमातून नव्या पिढीपर्यंत पोहोचवावी, असे त्यांनी सुचवले.
B.Gokhale/S.Patil/ P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधान नरेंद्र मोदी यांच्या हस्ते 9 नोव्हेंबर रोजी वाराणसी येथे विविध विकासकामांचे उद्घाटन आणि कोनशिला समारंभ
पंतप्रधान नरेंद्र मोदी यांच्या हस्ते येत्या 9 नोव्हेंबरला सकाळी साडे दहा वाजता वाराणसी येथे दूरदृश्य प्रणालीच्या माध्यमातून विविध विकासप्रकल्पांचे उद्घाटन आणि कोनशिला समारंभ होणार आहे.
या प्रकल्पांच्या अंमलबजावणीसाठी एकूण 614 कोटी रुपये खर्च आला आहे. यावेळी पंतप्रधान या प्रकल्पांच्या काही लाभार्थ्यांशीही चर्चा करतील. उत्तरप्रदेशच्या मुख्यमंत्र्यांची या समारंभाला उपस्थिती असणार आहे.
या प्रकल्पांमध्ये सारनाथ येथील लाईट अँड साऊंड शो, रामनगर येथील लाल बहादूर शास्त्री रुग्णालयाचे अद्ययावतीकरण, गायींचे संरक्षण आणि संवर्धन करण्यासाठीच्या पायाभूत सुविधा, बहुपयोगी बियाणे साठवणूक केंद्र, 100 मेट्रिक टन साठवणूक क्षमता असलेले कृषीमाल गोदाम, आयपीडीएस टप्पा दुसरा, संपूर्णानंद स्टेडीयममधील खेळाडूंसाठीचे गृहसंकुल/वसतिगृह, वाराणसी शहर स्मार्ट दिवे व्यवस्था, 105 अंगणवाडी केंद्र आणि 102 गौ आश्रय केंद्र या सर्व प्रकल्पांचा समावेश आहे.
याच कार्यक्रमात, पंतप्रधान काही प्रकल्पांची पायाभरणी देखील करतील. यात, दशाश्वमेघ घाट आणि खिडकीया घाटाचा पुनर्विकास, पीएसी पोलीस दलासाठी बरॅक्सची उभारणी, काशी येथील काही रहिवासी वस्त्यांचा पुनर्विकास, बेनिया बाग येथील उद्यानाचा पुनर्विकास आणि वाहनतळ सुविधा, गिरीजा देवी सांस्कृतिक संकुल येथील बहुपयोगी सभागृहाचे अद्ययावतीकरण आणि शहरातील रस्त्यांची दुरुस्तीकामे तसेच पर्यटन स्थळांची विकासकामे, इत्यादींचा समावेश आहे.
आदिवासी विकास मंत्रालय
177 आदिवासी उत्पादनांना भौगोलिक मानांकन मिळवून देण्यासाठी ट्रायफेड कार्यरत
या कामी वैश्विक पातळीवरील सहकार्य मिळवण्यासाठी भारतीय वकिलातींमध्ये ‘आत्मनिर्भर भारत कक्ष’ उभारण्यात येणार
नवी दिल्ली, 13 ऑक्टोबर 2021
काही सर्वाधिक अनोख्या कलाकृतींच्या निर्मितीच्या बाबतीत भारतातील आदिवासींकडे असलेली पारंपारीक कलेतील पारंगतता जपण्यासाठी आणि वाढवण्यासाठी आदिवासी सहकारी विपणन विकास महासंघ मर्यादित म्हणजेच ट्रायफेडने जीआय टॅग म्हणजेच भौगोलिक मानांकन मिळवून देण्याचे लक्ष्य निर्धारित केले आहे. आदिवासी स्रोत असलेल्या विविध उत्पादनांना भौगोलिक मानांकन मिळवून विक्री करणे या माध्यमातून विशिष्ठ भौगोलिक वैशिष्ठ्ये असलेल्या कृषीमाल, नैसर्गीक उत्पादने वा संबधित प्रदेशाची वैशिष्ट्ये असणारी मानवनिर्मित उत्पादने यांचे महत्व जपण्यासाठी व वृद्धींगत करण्यासाठी ट्रायफेड कटीबध्द असेल. यामुळे अविश्वसनीय भारतातील समृद्ध खजिना जपला जाईल.
याबाबतीत जागतिक पातळीवर पुढाकार नोंदवत उच्चायुक्त कार्यालयात आदिवासी सहकारी विपणन विकास महासंघ मर्यादितच्या सहकार्याने आत्मनिर्भर भारत कक्ष तयार करण्यात आला आहे. भारतभरातील आदिवासीं शतकानुशतके तयार करत असलेल्या उत्पादनांना प्रोत्साहन मिळवून देण्याचा उद्देश यामागे आहे.
सध्या ट्रायफेडने आदिवासीकडून निर्मित वा निर्मितीत अदिवासींचा सहभाग असलेल्या भारतीय मानांकन अर्ज केलेल्या तीनशेंहून जास्त उत्पादनांपैकी भौगोलिक मानांकनप्राप्त 56 उत्पादनांचे विपणन त्यांच्या 141 भारतीय आदिवासी विक्री केंद्रांच्या जाळ्यामार्फत तसेच इकॉमर्स मंचावरून सुरू केले आहे.
याशिवाय, देशभरातील अनेक राज्यांमधून असलेल्या स्थानिक कार्यालयातून आदिवासी सहकारी विपणन विकास महासंघ मर्यादित म्हणजेच ट्रायफेड आजून 177 उत्पादनांना भौगोलिक मानांकन देण्यावर काम करत आहे. यातील 10 उत्पादने महाराष्ट्रात आहेत.
भौगोलिक मानांकनाचे अंगिकारलेले हे उद्दिष्ट आजादी का अमृतमहोत्सव म्हणजेच भारत@75 तसेच वोकल फॉर लोकल आणि आत्मनिर्भर भारत या पंतप्रधानांच्या आवाहनाशी सुसंगत आहे.
भौगोलिक मानांकन कल्पनेला मजबूती देण्यासाठीचे उपक्रम
TRIFED – PMO – LBSNAA
आदिवासी उगमस्थळ असलेल्या उत्पादनांना चालना व त्यांचे विपणन तसेच त्यांचा ब्रॅण्ड होऊन त्यामार्फत आदिवासी कलाकारांचे सक्षमीकरण होण्यासाठी आदिवासी सहकारी विपणन विकास महासंघ मर्यादितने पंतप्रधान कार्यालयाशी भागीदारी केली आहे.
ट्रायफेड – नाबार्ड
आदिवासी सहकारी विपणन विकास महासंघ मर्यादित आणि राष्ट्रीय कृषी व ग्रामीण विकास बँक म्हणजेच नाबार्डने अश्या वस्तूंच्या विनियोगतून उपलब्ध होणाऱ्या संसाधनांना सामायिक करत भौगोलिक मानांकनाला वेग व बळकटी देण्याच्या दिशेने हातमिळवणी केली आहे.
ट्रायफेड – परराष्ट्र व्यवहार मंत्रालय
ट्रायफेड म्हणजेच आदिवासी सहकारी विपणन विकास महासंघ मर्यादित आणि परराष्ट्र मंत्रालयाने एकत्र येत समृद्ध आदिवासी संस्कृती आणि परंपरा यांना भारतीय वकिलातींच्या माध्यमातून वैश्विक व्यासपीठ मिळवून देण्याचे उद्दिष्ट ठेवले आहे. अनेक अनोख्या आदिवासी उत्पादनांना प्रोत्साहन व त्यांचे विपणन करण्याच्या दृष्टीकोनातून ट्रायफेडने ओटावा, कुवैत, बँकॉक, क्रोएशिया या ठिकाणच्या भारतीय वकिलातीत ‘आत्मनिर्भर कक्ष ’ सजविला आहे.M.Chopade/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 178
ग्राहक व्यवहार, अन्न आणि सार्वजनिक पुरवठा मंत्रालय
केंद्र सरकारच्या हस्तक्षेपानंतर टोमॅटोचे घाऊक भाव कमी
सरकार आजपासून टोमॅटो 80 रुपये किलो दराने विक्री करणार
केंद्र सरकारच्या हस्तक्षेपानंतर टोमॅटोच्या घाऊक किमतीत घट झाली आहे. केंद्र सरकारने हस्तक्षेप करून टोमॅटोची 90 रुपये प्रति किलो या सवलतीच्या दराने विक्री सुरू केली आहे
देशातील अनेक ठिकाणी जेथे टोमॅटोचे दर वेगाने वाढले आहेत त्या ठिकाणी सरकारने ही विक्री सुरू केली आहे.
देशातील 500 पेक्षा अधिक ठिकाणच्या परिस्थितीचे पुनर्मूल्यांकन केल्यानंतर, आज रविवार 16 जुलै 2023 पासून टोमॅटो 80 रु. प्रति किलो दराने विकण्याचा निर्णय घेण्यात आला आहे. आजपासून नाफेड  आणि राष्ट्रीय ग्राहक सहकारी संघ  यांच्यामार्फत दिल्लीत आणि नोएडा, लखनऊ, कानपूर, वाराणसी, पाटणा, मुझफ्फरपूर आणि आरा या ठिकाणी ही विक्री सुरू झाली आहे. त्या त्या ठिकाणांवरील प्रचलित बाजारभावानुसार उद्यापासून अशा पद्धतीने टोमॅटोची विक्री इतर शहरांमध्ये विस्तारित केली जाईल.
ग्राहकांना दिलासा देण्यासाठी भारत सरकार कटिबद्ध आहे.
संरक्षण मंत्रालय
भारत आणि व्हिएतनामच्या संरक्षण मंत्र्यांमध्ये चर्चा
नवी दिल्ली, 27 नोव्हेंबर 2020
संरक्षण मंत्री राजनाथ सिंह आणि व्हिएतनामचे संरक्षण मंत्री जनरल नगो झुआन लिच यांनी आज व्हिडिओ कॉन्फरन्सिंगद्वारे द्विपक्षीय चर्चा केली.
या चर्चेदरम्यान उभय मंत्र्यांनी दोन्ही देशांमधील व्यापक रणनीति भागीदारीचा महत्त्वपूर्ण आधार असलेल्या भारत-व्हिएतनाम संरक्षण सहकार्याला पुष्टी दिली. सध्या सुरु असलेले विविध प्रकल्प आणि भविष्यातील द्विपक्षीय संरक्षण गुंतवणूकींबद्दल त्यांनी चर्चा केली. कोविड-19 च्या आव्हानात्मक परिस्थिती मध्ये देखील दोन्ही देशांच्या सशस्त्र दलांमधील सुरक्षा आदानप्रदानांनी सकारात्मक वेग कायम राखल्याबद्दल संरक्षण मंत्र्यांनी समाधान व्यक्त केले. उभय नेत्यांनी संरक्षण क्षेत्रात क्षमता निर्माण करणे, प्रशिक्षण आणि संयुक्त राष्ट्राच्या शांती अभियानात सहकार्य करण्यावर चर्चा केली.
सखोल द्विपक्षीय सहकार्याच्या दिशेने पुढील पाऊल टाकत, दोन्ही मंत्र्यांच्या उपस्थितीत राष्ट्रीय जल विद्युत कार्यालय, भारत आणि व्हिएतनाम हायड्रोग्राफिक कार्यालय यांच्यात जलविज्ञान क्षेत्रातील सहकार्यासाठी अंमलबजावणी करारावर उभय पक्षांनी स्वाक्षऱ्या केल्या. या करारामुळे जलसर्वेक्षण डेटा सामायिक करण्यास आणि दोन्ही बाजूंनी नेव्हिगेशनल तक्ता तयार करण्यास मदत मिळेल.
संरक्षण मंत्र्यांनी संरक्षण उद्योगांसह इतर सर्व उद्योगांमध्ये आत्मनिर्भरता वृद्धिंगत करण्याच्या पंतप्रधानांच्या “आत्मनिर्भर भारत” चा दृष्टीकोन अधोरेखित केला. व्हिएतनाम सारख्या मैत्रीपूर्ण भागीदार देशांच्या क्षमता वाढीसाठी सशक्त आणि स्वावलंबी भारत सकारात्मक योगदान देईल, असे त्यांनी नमूद केले. नजीकच्या काळात संस्था-संरचनेचा करारनामा करून भारत आणि व्हिएतनाम यांच्यात संरक्षण उद्योग सहकार्याचे आवाहन संरक्षण मंत्र्यांनी केले.
कोविड-19 साथीच्या काळातही आपल्या आसियानच्या अध्यक्षपदाच्या काळात आसियानमधील संरक्षण संबंधित कार्यक्रमांच्या व्हिएतनामच्या अभिनव आणि यशस्वी नेतृत्वाचे संरक्षण मंत्र्यांनी कौतुक केले.
व्हिएतनामच्या संरक्षण दलाच्या क्षमता वाढीसाठी भारतीय सशस्त्र सैन्याने केलेल्या सहाय्याबद्दल आणि विशेषतः मनुष्यबळ विकास क्षेत्रात केलेल्या सहकार्याबद्दल व्हिएतनामच्या संरक्षणमंत्र्यांनी भारताच्या संरक्षण मंत्र्यांचे आभार मानले. भारतीय संरक्षण संस्थांमधील व्हिएतनाम संरक्षण दलाच्या तिन्ही सेवांसाठी प्रशिक्षणाची व्याप्ती आणि पातळी वाढविण्याच्या भारताच्या इच्छाशक्ती विषयी संरक्षण मंत्र्यांनी माहिती दिली.
व्हिएतनामाच्या संरक्षणमंत्र्यांनी 10 डिसेंबर 2020 रोजी होणाऱ्या व्हिएतनामच्या वतीने आभासी पद्धतीने आयोजित केलेल्या एडीएमएम प्लस बैठकीसाठी संरक्षण मंत्र्यांना आमंत्रित केले.G.Chippalkatti/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 212
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 168.98 कोटी मात्रांचा टप्पा केला पार
गेल्या 24 तासात 47 लाखांहून अधिक मात्रा देण्यात आल्या
रुग्ण बरे होण्याचा दर सध्या 95.64%,
गेल्या 24 तासात 1,27,952 नव्या कोरोना रुग्णांची नोंद
भारतातील उपचाराधीन रुग्णांची सध्याची संख्या 13,31,648
सध्याचा साप्ताहिक पॉझिटिव्हिटी दर 11.21
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, गेल्या 24 तासांत कोविड-19 प्रतिबंधक लसीच्या 47  लाखांहून अधिक मात्रा देऊन भारताने 168.98  कोटी मात्रांचा टप्पा पार केला आहे.
1,87,05,424 सत्रातून हे लसीकरण करण्यात आले. आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,03,97,320
|
|
2nd Dose
|
|
98,95,501
|
|
Precaution Dose
|
|
36,09,410
|
|
FLWs
|
|
1st Dose
|
|
1,84,00,586
|
|
2nd Dose
|
|
1,73,03,841
|
|
Precaution Dose
|
|
45,95,770
|
|
Age Group 15-18 years
|
|
1st Dose
|
|
4,88,44,872
|
|
2nd Dose
|
|
45,80,539
|
|
Age Group 18-44 years
|
|
1st Dose
|
|
54,40,58,916
|
|
2nd Dose
|
|
41,40,88,065
|
|
Age Group 45-59 years
|
|
1st Dose
|
|
20,08,49,691
|
|
2nd Dose
|
|
17,35,80,375
|
|
Over 60 years
|
|
1st Dose
|
|
12,52,77,682
|
|
2nd Dose
|
|
10,81,41,859
|
|
Precaution Dose
|
|
61,92,772
|
|
Precaution Dose
|
|
1,43,97,952
|
|
Total
|
|
1,68,98,17,199
गेल्या 24 तासांत 2,30,814 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,02,47,902 झाली आहे.
परिणामी, भारतात रुग्ण बरे होण्याचा दर 95.64% झाला आहे.
गेल्या 24 तासात 1,27,952 नव्या कोरोना रुग्णांची नोंद झाली.
देशातील उपचाराधीन रुग्णांची संख्या सध्या 13,31,648 आहे. देशातील आतापर्यंतच्या एकूण बाधित रुग्णसंख्येच्या ती 3.16% आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 16,03,856 चाचण्या करण्यात आल्या. भारताने आतापर्यंत एकूण 73.79  कोटींहून अधिक चाचण्या केल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 11.21% तर दैनंदिन पॉझिटिव्हिटी दर 7.98%आहे
भूविज्ञान मंत्रालय
लोकसभेने भारतीय अंटार्क्टिक विधेयक 2022 केले मंजूर; अंटार्क्टिक पर्यावरण तसेच त्याच्यावर अवलंबून आणि निगडीत परिसंस्थेचे संरक्षण करण्यासाठी भारताच्या स्वतःच्या राष्ट्रीय उपाययोजना असाव्यात हे यामागील उद्दिष्ट
विधेयकामध्ये सर्वोच्च निर्णय घेणारे प्राधिकरण म्हणून पृथ्वी विज्ञान मंत्रालया अंतर्गत भारतीय अंटार्क्टिक प्राधिकरणाची  स्थापना करण्याचा प्रस्ताव: डॉ. जितेंद्र सिंह यांची माहिती
नवी दिल्ली, 22 जुलै 2022
लोकसभेने आज पृथ्वी विज्ञान मंत्री डॉ. जितेंद्र सिंह यांनी मांडलेले भारतीय अंटार्क्टिक विधेयक 2022 मंजूर केले. अंटार्क्टिक पर्यावरण तसेच त्याच्यावर अवलंबून आणि निगडित परिसंस्थेचे संरक्षण करण्यासाठी भारताच्या स्वतःच्या राष्ट्रीय उपाययोजना असाव्यात हे या विधेयकाचे उद्दिष्ट आहे.
या विधेयकाबाबत माहिती देताना केंद्रीय विज्ञान आणि तंत्रज्ञान राज्य मंत्री , पृथ्वी विज्ञान राज्य मंत्री  डॉ. जितेंद्र सिंह म्हणाले, या प्रदेशाचे निर्लष्करीकरण सुनिश्चित करणे यासह अवैध खाणकाम आणि बेकायदेशीर कृत्यांपासून त्याची मुक्तता करणे हे प्रमुख उद्दिष्ट आहे. या प्रदेशात कोणतीही अणु चाचणी/स्फोट होऊ नयेत हे देखील या विधेयकाचे उद्दिष्ट आहे.
हे विधेयक अंटार्क्टिक करारामधील भारताचा प्रवेश, अंटार्क्टिक कराराच्या पर्यावरण रक्षणाबाबतचा प्रोटोकॉल  आणि अंटार्क्टिक सागरी जीव संसाधनांचे संवर्धन याबाबतच्या परिषदेच्या अनुषंगाने आहे.
हे विधेयक सुस्थापित कायदेशीर यंत्रणेच्या माध्यमातून भारताच्या अंटार्क्टिक कार्यक्रमांसाठी सामंजस्यपूर्ण धोरण आणि नियामक चौकट प्रदान करत असून ते भारताच्या अंटार्क्टिक कार्यक्रमांच्या कार्यक्षम आणि निवडक कार्याला मदत करेल, हे डॉ. जितेंद्र सिंह यांनी नमूद केले. अंटार्क्टिकामधील वाढते पर्यटन आणि अंटार्क्टिक पाण्यातील मत्स्यपालन संसाधन विकासाचे व्यवस्थापन यामधील भारताचे हित आणि सक्रीय सहभाग याला देखील सहाय्य हे करेल. हे विधेयक वाढती आंतरराष्ट्रीय दृश्यमानता, ध्रुवीय व्यवस्थापनामधील भारताची विश्वासार्हता वाढवायला देखील मदत करेल, ज्यामुळे वैज्ञानिक आणि लॉजिस्टिक क्षेत्रातील आंतरराष्ट्रीय सहयोग आणि सहकार्य वाढेल.
S.Patil/R.Agashe/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 349
पंतप्रधान कार्यालय
केशब महिंद्रा यांच्या निधनाबद्दल पंतप्रधानांनी व्यक्त केले दुःख
नवी दिल्ली, 12 एप्रिल 2023
उद्योग क्षेत्रातील प्रसिद्ध व्यक्तिमत्व केशब महिंद्रा यांच्या निधनाबद्दल पंतप्रधान नरेंद्र मोदी यांनी तीव्र दुःख व्यक्त केले आहे.
पंतप्रधान कार्यालयाने ट्विट केले;
"केशब महिंद्रा जी यांच्या निधनाने दुःख झाले. उद्योग जगतात त्यांचे योगदान आणि दानशूर वृत्तीने केलेल्या कार्यासाठी ते स्मरणात राहतील. त्यांच्या कुटुंबियांच्या आणि मित्रांच्या दुःखात सहभागी. ओम शांती : पंतप्रधान @narendramodi”
S.Patil/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
भारताने देशवासियांच्या लसीकरणासाठी घेतलेल्या प्रयत्नांमध्ये आजचा दिवस महत्त्वपूर्ण-पंतप्रधान नरेंद्र मोदी
पंतप्रधानांनी 12-14 वयोगटातील मुलांनी आणि 60 वर्षावरील नागरिकांना केली लस घेण्याची विनंती
पंतप्रधान नरेंद्र मोदी यांनी आजचा दिवस देशवासियांच्या लसीकरणासाठी अतिशय महत्त्वाचा असल्याचे म्हटले आहे. 12-14 वयोगटातील मुले आणि 60 वर्षावरील नागरिकांनी लसीची मात्रा घ्यावी, असे पंतप्रधान म्हणाले.
ट्वीट संदेशांमध्ये पंतप्रधान म्हणाले;
"भारताने देशवासियांच्या लसीकरणासाठी घेतलेल्या प्रयत्नांमध्ये आजचा दिवस महत्त्वपूर्ण आहे. आजपासून, 12-14 वयोगटातील मुले लसीकरणासाठी पात्र आहेत आणि 60 वर्षांवरील नागरीकांनी लसीची खबरदारीची मात्रा घ्यावी. या वयोगटातील नागरिकांना मी लसीकरणाची विनंती करतो."
"भारताने जागतिक जबाबदारीची भूमिका निभावत लसीकरण मैत्री  कार्यक्रमांतर्गत अनेक देशांना लस पाठवली. भारतीय लसींमुळे जागतिक पातळीवर कोविड-19 विरोधात सशक्तपणे लढता आले, याचा मला आनंद आहे."
"आज, भारताकडे अनेक ‘मेड इन इंडिया’ लसी आहेत. योग्य मुल्यमापन करुन आपण इतर लसींनाही मंजुरी दिली आहे. आम्ही आता या महामारीविरोधात लढण्यासाठी सुस्थितीत आहोत. तसेच आपल्याला कोविड संबंधित खबरदारीच्या उपाययोजनांचे नियमित पालन करत राहावे लागणार आहे."
संरक्षण मंत्रालय
पुनर्वसन महासंचालनालयाने माजी सैनिकांसाठी रोजगार निर्माण करण्याकरता खाजगी क्षेत्रासोबत केला सामंजस्य करार
नवी दिल्ली, 27 जून 2023
संरक्षण मंत्रालयाच्या माजी सैनिक कल्याण विभागाअंतर्गत पुनर्वसन महासंचालनालयाने  माजी सैनिकांना रोजगार उपलब्ध करण्यासाठी आणि त्यांना सुविहितरित्या नागरी मनुष्यबळ प्रवाहात आणण्यासाठी आयबीएमसह सामंजस्य करार केला आहे. या सामंजस्य कराराद्वारे, आयबीएम कंपनीत निर्माण होणाऱ्या संबंधित नोकरीच्या संधींसाठी माजी सैनिकांच्या समृद्ध प्रतिभेचा उपयोग करण्याकरता डीजीआर आयबीएमसह समन्वय राखेल.
माजी सैनिकांना व्यावसायिक आणि वैयक्तिक विकासासाठी उत्तम संधी प्रदान करून, लष्करी सेवा आणि नागरी नोकऱ्या यांच्यातील अंतर भरून काढणे हे या कराराअंतर्गत आयबीएमचे उद्दीष्ट आहे. कंपनीतील विविध खुल्या पदांसाठी योग्य कौशल्ये आणि योग्यता असलेले माजी सैनिक हुडकण्यासाठी डीजीआर आणि आयबीएम सतत सहकार्य करतील. उमेदवारांचे मूल्यांकन आणि छाननी केल्यानंतर, त्या नोकरीसाठी माजी सैनिकांची नियुक्ती, प्रशिक्षण आणि कौशल्यवर्धन सुलभ करण्यासाठी आयबीएम आपल्या संसाधनांचा आणि कौशल्याचा उपयोग करेल.
“IBM India सोबतची आमची भागीदारी आमच्या माजी सैनिकांना उद्योग आणि कॉर्पोरेट्समध्ये व्यापक पट खुला करेल. कुशल मनुष्यबळ उपलब्ध करून देण्याचे उद्दिष्ट साध्य करण्यात मदत करेल आणि माजी सैनिकांना सन्माननीय दुसरे करिअर प्रदान करेल” असे पुनर्वसन महासंचालक मेजर जनरल शरद कपूर यावेळी म्हणाले.
विशेष म्हणजे एप्रिल 2022 ते मार्च 2023 या एका वर्षात 24,234 माजी सैनिकांना विविध क्षेत्रात लाभदायक रोजगार मिळाला आहे. सशस्त्र दलांमधे तरुणांचे प्रमाण राखण्यासाठी, दरवर्षी अंदाजे 60,000 कर्मचारी तुलनेने तरुण वयाताच सेवानिवृत्त केले जातात. दुसऱ्या करिअरद्वारे त्यांचे पुनर्वसन सुलभ करण्यासाठी, कॉर्पोरेट आणि उद्योग जगताच्या गरजांवर जोर देऊन अतिरिक्त कौशल्ये आत्मसात करण्यासाठी माजी सैनिकांना डीजीआर मदत करते.S.Kakade/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 70